GiliGold/VAD_KnessetCorpus huggingface dataset:
איתן גינזבורג: יושב-ראש הוועדה שלח פנייה לפיה ועדת החוקה, חוק ומשפט צפויה לסיים היום את הכנסת ההצעה לקריאה השנייה והשלישית ולכן מבקשים את אישור הוועדה להביא את הצעת החוק הזאת בקריאה השנייה והשלישית ביום ההנחה, כלומר היום.
איתן גינזבורג: זה עולה לדיון.
איתן גינזבורג: אז בבקשה.
בועז טופורובסקי: לי יש שאלות.
בועז טופורובסקי: קודם כל, שאלה כללית.
בועז טופורובסקי: פטור מהנחה בהצעות פרטיות זה משהו שאפשר לדבר עליו כאן, בוועדת הכנסת?
בועז טופורובסקי: אין ועדת שרים לחקיקה?
איתן גינזבורג: כן, אפשר לדבר על זה.
בועז טופורובסקי: אוקיי, כי אני רוצה לדבר אתך על איזשהו משהו.
בועז טופורובסקי: כולנו בעד הצעת החוק ובעד פתיחת אזורי תיירות מיוחדים, וגם עם השינויים שדיברו עליהם בוועדת החוקה.
בועז טופורובסקי: אני מנסה להבין כי אני ראיתי פשוט פרסום שברגעים אלה יש איזושהי פשרה שמסתמנת בין יו"ר ועדת החוקה לשר הבריאות, והיועצים המשפטיים מנסחים חוק חדש.
בועז טופורובסקי: אני רוצה לוודא שאנחנו נותנים פטור להצעת החוק כמו שאושרה בוועדת החוקה והייתה אמורה לעלות להצבעה לפני יומיים.
בועז טופורובסקי: שלא יהיה מצב שאנחנו נותנים פטור ואז פתאום יביאו לנו סדרת הסתייגויות מוסכמות על ידי הקואליציה, שמשנות את כול החוק.
בועז טופורובסקי: עוד פעם – אני רק רוצה לוודא, כי אני ראיתי - - - שעכשיו יש יועצים משפטיים שבהסכמת יושב-ראש ועדת החוקה ושר הבריאות שעומלים על תיקונים.
איתן גינזבורג: אז אני אשיב.
איתן גינזבורג: הצעת החוק שהוגשה בעצם תואמת את עמדת הוועדה האחרונה שהייתה.
איתן גינזבורג: בין ההצבעה לקריאה הראשונה שהייתה אתמול ובין הקריאה השנייה והשלישית שתהיה לכאורה היום יתקיים דיון בוועדת החוקה.
איתן גינזבורג: ועדת החוקה סוברנית להחליט איזו החלטה שהיא רוצה ביחס לחוק.
איתן גינזבורג: כל מה שוועדת הכנסת מתבקשת לעשות זה להחליט האם היא מעוניינת בדיון היום, בחוק, או לא.
איתן גינזבורג: אני לא נכנס כרגע לתוכן, מכיוון שאני גם שותף לתוכן.
איתן גינזבורג: גם אוסאמה סעדי ואחרים שותפים, וזה יידון בוועדת החוקה.
בועז טופורובסקי: טוב, הבקשה היא פשוט של יושב-ראש ועדת החוקה והוא לא נמצא כאן.
בועז טופורובסקי: אנחנו בעד, אני רק רוצה לוודא שיושב-ראש ועדת החוקה אומר שהוא מעלה את אותו חוק שהוועדה אישרה.
בועז טופורובסקי: שלא עכשיו פתאום תהיה איזושהי פשרה – נתנו פטור לאיזשהו חוק, ואז עשו לנו איזושהי פשרה ש - - -
איתן גינזבורג: הוא יעלה חוק שתקבע ועדת החוקה.
איתן גינזבורג: זה בטוח.
תהלה פרידמן: אנחנו נותנים לו פטור מחובת הגשה על הצעת החוק הפרטית.
תהלה פרידמן: ואם תרצה לעלות הצעה ממשלתית זה פטור חדש?
איתן גינזבורג: אין הצעה ממשלתית כרגע.
אוסאמה סעדי: יש, לא?
איתן גינזבורג: אני לא מכיר.
איתן גינזבורג: יש כרגע דיון והבקשה היא על הצעת החוק הפרטית.
בועז טופורובסקי: אני רוצה להדגיש: כולנו בעד, והיה על זה דיון, פשוט, וגם על זה הייתה ההצבעה.
נועה בירן - דדון: זה לא מ', זה כ'.
נועה בירן - דדון: זה הצעות חוק פרטיות שהפכו להצעות חוק מטעם הוועדה.
אוסאמה סעדי: אז זה הפטור?
אוסאמה סעדי: לזה?
נועה בירן - דדון: כן.
איתן גינזבורג: כן, חוק אילת.
אוסאמה סעדי: מה שעבר בקריאה ראשונה?
אוסאמה סעדי: נו, אז בסדר.
אוסאמה סעדי: אני חושב שאנחנו מסכימים.
בועז טופורובסקי: אני אגיד לך מה הבעיה, לא שמעת בהתחלה – אני בעד ההצעה, בהצעת החוק אם היא דומה, להצעת החוק הממשלתית שוועדת החוקה אישרה.
בועז טופורובסקי: זה בדר.
בועז טופורובסקי: פשוט ראינו פרסומים - - -
איתן גינזבורג: אבל היא אושרה בקריאה הראשונה.
איתן גינזבורג: החוק כרגע אושר בקריאה הראשונה.
איתן גינזבורג: היא עוד לא סיימה את הדיון בקריאה השנייה והשלישית.
בועז טופורובסקי: למה, בין השאר, נלקחה הצעת החוק הממשלתית?
בועז טופורובסקי: כי היו שם שינויים שלא היו מקובלים על שר הבריאות והוא משך את זה.
בועז טופורובסקי: עכשיו אנחנו עושים הצעת חוק פרטית ונותנים פטור.
בועז טופורובסקי: הצעת החוק הפרטית אמורה להיות דומה וזהה להצעת החוק שנמשכה, כי זה מה שנאמר לנו.
בועז טופורובסקי: לעומת זאת, עשר דקות לפני הישיבה ראינו שיש איזשהו משא ומתן בין יושב-ראש ועדת החוקה – והוא לא כאן – ובין שר הבריאות, והיועצים המשפטיים מנסחים ניסוח חדש.
בועז טופורובסקי: אני לא רוצה שיקרה מצב שאנחנו ניתן פטור - - -
איתן גינזבורג: אז אני מניח, מכיוון שאנחנו דנים לפני שהוועדה סיימה את עבודתה, והיא עכשיו צריכה לדון בחוק עצמו – הרי כל הליך החקיקה יתחיל מחדש – עבר קריאה ראשונה אתמול, עכשיו חזר לוועדה להכנה לקריאה שנייה ושלישית, ויש שם דיון.
איתן גינזבורג: יש שינויים או אין שינויים – זו פררוגטיבה של ועדת החוקה, אני לא מבין אפילו את הדיון.
יצחק פינדרוס: לא של יושב-ראש הוועדה, אלא של הוועדה.
איתן גינזבורג: של הוועדה.
איתן גינזבורג: גם אם יושב-ראש הוועדה יגיע להסכמות עם שר הבריאות והוועדה לא תסכים, אז לא יהיו.
איתן גינזבורג: בסוף זו הפררוגטיבה של הוועדה.
בועז טופורובסקי: חבל שחסר כאן יושב-ראש ועדת החוקה שיבוא ויגיד שזו כוונתו, ולא שיש כאן איזה משהו שאנחנו לא מכירים, כי הוא זה שביקש את זה.
איתן גינזבורג: נכון, הוא ביקש.
איתן גינזבורג: אני קצת משוחד, כי אני חתום על הצעת החוק אבל נראה לי שראוי שנסיים את הליך החקיקה – אני לא אגיד "המופרע" הזה - - -
בועז טופורובסקי: כולנו רוצים כבר לפתור את הבעיה הזאת של אילת ושל ים המלח וגם ל - -
איתן גינזבורג: אז בוא נעשה את זה, בוא נעשה את זה.
בועז טופורובסקי: - - אבל פשוט לא רוצה שיקרה מצב שיש איזשהן פשרות שאנחנו לא מכירים.
איתן גינזבורג: אני לא יודע.
איתן גינזבורג: אני בעצמי לא יודע.
איתן גינזבורג: הצעות חוק שאני הגשתי, ואני לא יודע.
אוסאמה סעדי: אנחנו, כחברי כנסת חייבים להמשיך בהליך.
אוסאמה סעדי: השאלה אם הממשלה תעצור או לא תעצור, תביא את זה או לא – אנחנו מצדנו חייבים לקדם את זה.
אוסאמה סעדי: אם הממשלה תביא הצעת חוק אחרת, תגיש הסתייגויות - - - בינתיים זה עבר פה אחד, נכון?
אוסאמה סעדי: אז בואו נריץ את זה.
אוסאמה סעדי: אני הבנתי שיושב-ראש הוועדה שהוא במקביל למליאה עומד לכנס את הוועדה לדון בזה.
איתן גינזבורג: על חשבון המליאה.
איתן גינזבורג: יש לעוד מישהו הערות?
איתן גינזבורג: אם כך נעבור להצבעה.
איתן גינזבורג: מי בעד אישור הקדמת הדיון?
איתן גינזבורג: הצבעה בעד- 6 נגד- אין נמנעים- אין הבקשה להקדמת הדיון אושרה.
איתן גינזבורג: פה אחד, שישה בעד.
איתן גינזבורג: אני מודה לכולם, הישיבה נעולה.
איתן גינזבורג: חברי הכנסת, בוקר טוב, אני מתכבד לפתוח את ישיבתה של ועדת הכנסת, היום יום שני, כ"ב בחשון התשפ"א, 9 בנובמבר 2020.
איתן גינזבורג: על סדר-היום כמה נושאים, אך נתחיל בראשון:
איתן גינזבורג: דיון בהצעת חוק לביטול עדכון שכר חברי הכנסת בשנת 2021 (הוראת שעה), התשפ"א–2020.
איתן גינזבורג: הצעת חוק מטעם ועדת הכנסת כהכנה לקריאה ראשונה.
איתן גינזבורג: אנחנו ניצבים בתקופה - -
איתן גינזבורג: - - קשה ומורכבת, שבה החברה הישראלית מתמודדת עם משבר בריאותי בראש ובראשונה, שמשליך גם על משבר כלכלי קשה עם הרבה מאוד אנשים שאיבדו את מקום עבודתם, אנשים שיצאו לחופשה כפויה ללא תשלום.
איתן גינזבורג: ובעידן כזה שבו הכלכלה הישראלית והמשק הישראלי נמצא במיתון וכמעט בהקפאה, דבר שכולנו ערים לו, אבל כמובן שמשליך גם על עוד דברים, יש לו אדוות רבות בחברה הישראלית, והוא גם משליך בסופו של יום על דברים שאולי ביום רגיל לא היינו חושבים עליהם.
איתן גינזבורג: אבל זה כמובן משליך גם על דברים כאלה כמו שכר חברי הכנסת.
איתן גינזבורג: מכיוון שבתקופה כזאת, כשיש כמות גדולה של מובטלים, ויש כמות גדולה של אנשים שיצאו לחופשה ללא תשלום, והם בדרך כלל בעלי שכר לא מאוד גבוה, נוצר מצב מעוות במשק שבו השכר הממוצע במשק יכול להיקבע, וכנראה ייקבע כשכר ממוצע מאוד מאוד גבוה, דבר שמשקף עיוות מסוים, שיקוף מעוות של המציאות, והדבר הזה משליך על שכר חברי הכנסת ונושאי משרה אחרים.
איתן גינזבורג: לאור המצב הזה קיימת אפשרות שבחודש ינואר 2021 יתעדכנו שכרם של חברי הכנסת, נשיא המדינה, שרי הממשלה, שופטים, דיינים, וכל מי שמוצמד לאותם נושאי משרה, בסכומים ניכרים, דבר שברור שהוא לא סביר ולא ראוי בתקופה שכזאת, דבר שצריך לראות איך מונעים אותו, ולשם כך התכנסנו.
איתן גינזבורג: ראינו גם ששר האוצר לפני כחודשיים הודיע על כך שהוא מבקש להקפיא את שכרם של נושאי המשרה ולקצץ משכרם, עד היום הדבר לא בא לכדי ביטוי ומימוש בממשלה.
איתן גינזבורג: הדבר נמצא עדיין בדיונים בתוך הממשלה, ולכן חשבנו שיהיה נכון שהכנסת תיזום בכל הנוגע לפחות לחברי הכנסת, ותכף נדבר על נושאי משרה אחרים, את הקפאת השכר, ובכל מקרה לבטל את העדכון שמתוכנן בשנת 2021.
איתן גינזבורג: אני כמובן חושב שגם שכרם של נושאי משרה אחרים שאינם חברי כנסת, כפי שציינתי – נשיא המדינה, ראש הממשלה, שרים, שופטים, על כל שדרת השיפוט - - -
אלעזר שטרן: ראש הממשלה 35 שקלים לשעה איך אתה רוצה להקפיא?
איתן גינזבורג: שופטים בבתי דין לענייני עבודה, דיינים, קאדים, וכל מי שמוצמד לאותם נבחרי ציבור ונושאי משרה, שגם הם מוצמדים אל השכר הממוצע במשק, גם שכרם יוקפא.
איתן גינזבורג: לנו כוועדת כנסת יש סמכות לדון אך ורק בשכר חברי הכנסת.
יצחק פינדרוס: למה רק חברי כנסת?
יצחק פינדרוס: למליאת הכנסת אין סמכות לדון בנושאי משרה אחרים?
איתן גינזבורג: לוועדת הכנסת מותר לדון אך ורק בנושאים שחלים על חברי הכנסת.
איתן גינזבורג: מליאת הכנסת יכולה לדון בהכול, אבל מי שרשאי להביא משהו לוועדת המליאה זו הוועדה, והוועדה יכולה לדון רק בשכר חברי הכנסת.
איתן גינזבורג: מי שרשאי לדון בשכרם של נושאי המשרה האחרים שמניתי זו ועדת הכספים של הכנסת, היא אחראית עליהם.
איתן גינזבורג: מכיוון ששוחחתי עם יושב-ראש ועדת הכספים, ויש בכוונתו להוביל את אותו מהלך בדיוק בוועדת הכספים לאותם נושאי משרה אחרים, אנחנו דנים היום אך ורק בשכרם של חברי הכנסת מתוך הבנה וידיעה שבמקביל ייערך דיון בוועדת הכספים בתקופת העברת החוק כדי להקפיא את שכרם של נושאי המשרה האחרים.
איתן גינזבורג: עד כאן דבריי.
איתן גינזבורג: נתחיל בדיון.
ארבל אסטרחן: אולי תגיד מילה על הוועדה הציבורית?
איתן גינזבורג: במצב דברים רגיל לא היינו צריכים להגיע לכדי חקיקה ראשית, יכולנו אנחנו כוועדת הכנסת לקבוע ששכר חברי הכנסת בהחלטה אחת של הוועדה יוקפא שנה הבאה.
איתן גינזבורג: העניין הוא שעל פי החוק אנחנו חייבים להיוועץ עם הוועדה הציבורית לשכר ותנאי חברי הכנסת, שטרם הוקמה.
איתן גינזבורג: להזכירכם, דנו בזה לא מזמן.
איתן גינזבורג: מכיוון שהוועדה עוד לא הוקמה אין בסמכותנו לקבל את ההחלטה הזאת בהחלטת ועדה אלא רק בהליך של חקיקה.
יצחק פינדרוס: למה אתה לא מקים את הוועדה היום ונגמור עם זה?
איתן גינזבורג: כפי שאמרתי גם בזמנו בהצעת החוק, לא פשוט להקים את הוועדה.
יצחק פינדרוס: לא מצאת מספיק פרופ'.
איתן גינזבורג: לא מצאנו מספיק אנשים, וקיבלנו גם כמה הצעות, ואנחנו בוחנים אותן, ובאמת מקיימים שיח.
איתן גינזבורג: גם אנשים שפנינו אליהם לא כולם רוצים.
איתן גינזבורג: זה מורכב, לא כולם ששים להיות.
איתן גינזבורג: תראו איזה עליהום יש עכשיו סביב נושא השכר, וזה קיים כל שנה.
מתן כהנא: תגיד, זה לא קשור לוועדת השרים לענייני חקיקה שלא מתכנסת?
איתן גינזבורג: מה שאנחנו דנים כרגע לא.
מתן כהנא: יש הצעת חוק של קרעי.
איתן גינזבורג: לכן אנחנו נמצאים עכשיו במצב שההצעה - - -
חמד עמאר: יש הצעת חוק ממשלתית לא של קרעי ולא של אף אחד.
איתן גינזבורג: לכן אנחנו נמצאים בהצעת חוק מטעם הוועדה שתאפשר לנו לסיים את הדבר הזה ולהקפיא את השכר.
איתן גינזבורג: גם אני חתום על הצעת חוק של שלמה קרעי שמדבר על שינוי המנגנון.
איתן גינזבורג: זה שינוי הרבה יותר מהותי, ואני מניח שחבר הכנסת קרעי יציג אותו.
איתן גינזבורג: יש לי גם עמדה בנושא הזה, אבל נשמע כל אחד לפי התור.
איתן גינזבורג: ולכן נפתח עם ראשון המבקשים, חבר הכנסת אלעזר שטרן, בבקשה, אדוני.
איתן גינזבורג: רגע, אולי קודם כול נקרא את ההצעה ואז נתייחס, בסדר?
ארבל אסטרחן: מונחת בפניכם טיוטה של הצעת חוק שמוצע שהיא תהיה הצעת חוק מטעם הוועדה, כלומר, ישר לקריאה ראשונה.
ארבל אסטרחן: יש בהתחלה הגדרות של "השכר הממוצע", שזה השכר הממוצע לפי חוק הביטוח הלאומי שמתעדכן פעם בשנה בתחילת כל שנה.
ארבל אסטרחן: חברי הכנסת שעליהם מדברת ההצעה אלו בעצם כל חברי הכנסת שאינם שרים וסגני שרים.
ארבל אסטרחן: הפירוט כאן הוא בגלל שככה זה כתוב היום בהחלטות, כי אלו נושאי משרה – יש חברי כנסת שיש להם שכר שונה.
איתן גינזבורג: פשוט תקריאי.
ארבל אסטרחן: זה יו"ר הכנסת, ראש האופוזיציה, סגני יו"ר הכנסת, יושבי-ראש הוועדות, ויתר חברי הכנסת שאינם שרים וסגני שרים, כל חברי הכנסת.
ארבל אסטרחן: ואז הסעיף האופרטיבי העיקרי אומר כך: "על אף האמור בכל דין, בשנת 2021 לא יעודכן שכרם של חברי הכנסת לפי השינוי בשכר הממוצע.
ארבל אסטרחן: ", זאת אומרת, הקפאה.
ארבל אסטרחן: סעיף 3 אומר מה יקרה בינואר 2022, הוא אומר כך: "לצורך חישוב עדכון שכרם של חברי הכנסת ביום כ"ח בטבת התשפ"ב (1 בינואר 2022), יובא בחשבון השכר הממוצע האחרון שפורסם בשנת 2020, במקום השכר הממוצע האחרון שפורסם בשנת 2021".
ארבל אסטרחן: אני אגיד על זה רק מילה כי זה טיפה מסורבל.
ארבל אסטרחן: בתחילת ינואר 2022 לכאורה חשב הכנסת אמור היה לחשב את השכר הממוצע, ללכת שנה אחת אחורה ולראות כמה הוא השתנה מינואר 2021 לינואר 2022.
ארבל אסטרחן: מה שמוצע כאן, שהוא ילך שנתיים אחורה.
ארבל אסטרחן: כלומר, בינואר 2022 הוא ייקח את השכר הממוצע שהשתנה מינואר 2020, בכל שנת 2020, ובכל שנת 2021, כי המחשבה היא שהקפיצה הגדולה בשכר הממוצע שצפויה השנה, כפי שהסביר יו"ר הוועדה, אמורה לפי הצפי להתמתן מאוד בשנת 2021, בתקווה שאנשים יחזרו לשוק העבודה.
ארבל אסטרחן: גם אם המשבר יימשך איזושהי תקופה ואנשים עדיין יישארו מחוץ לשוק העבודה עדיין לא תהיה את אותה קפיצה של אנשים שיעזבו את השוק, ולכן המחשבה היא שלאורך שנתיים הסכום יתאזן ולא תהיה חריגה.
ארבל אסטרחן: בסעיף 4 הביצוע, "יו"ר הכנסת ממונה על ביצוע הוראות חוק זה.
איתן גינזבורג: בואו נתחיל בדיון.
אלעזר שטרן: כמובן שאני לא מניח שיהיה חבר כנסת אחד שיתנגד להצעה הזאת, ואני חושב שהדבר בעיקר מעיד על, סליחה שאני אגיד, על הפופוליזם שלנו.
אלעזר שטרן: לא היינו צריכים את הקורונה בשביל לדעת שהמנגנון הזה שקיים, שאנחנו חלק ממנו גם אם אנחנו מאשרים אותו.
אלעזר שטרן: אני לא חבר כנסת מהוותיקים אבל אני כבר יושב פה כמה דיונים, כולל עם הוועדה, ואני לפחות מרגיש כבר שנים לא נוח עם זה שאנחנו חלק מתהליך קביעת השכר של עצמנו.
מיכאל מלכיאלי: אנחנו לא חלק.
מיכאל מלכיאלי: להבין, אנחנו לא חלק.
אלעזר שטרן: גם אישור זה חלק.
אלעזר שטרן: אתה יכול לאשר, אתה יכול לא לאשר, כבר פה בוועדה, רק שתדע, גם קיבלנו החלטות על קיזוז 1%, כבר היו דברים כאלה.
איתן גינזבורג: נכון, בעבר, לא - - -
אלעזר שטרן: בעבר.
אלעזר שטרן: נכון, אני מדבר במקום הזה, בוועדה הזאת.
אלעזר שטרן: דרך אגב, אני רוצה אולי לבשר על מה שלא יודעים, שגם ב-2009 כבר נתקבלו החלטות להקפיא שכר נוכח כל מיני אתגרים מבחוץ.
אלעזר שטרן: אנחנו ביש עתיד הגשנו כמה פעמים הצעה להוציא את ההחלטה הזאת מאיתנו, והממשלה הזאת באמצעות המנגנון האוטומטי שהיה לה פה בוועדה, ויש לה גם היום, התנגדה להצעה הזאת, אולי רק בגלל שיאיר לפיד הציע את זה, וזה היה לא נוח.
אלעזר שטרן: ולכן אני חושב שחל על זה מה שאמר החכם באדם "מעוות לא יוכל לתקון".
אלעזר שטרן: זאת אומרת שאם אנחנו רוצים שכל פעם איזה חבר כנסת יעשה פה סיבוב על דעת הקהל דרך אמצעי תקשורת ויגיד: הנה, אני מקצץ – אנחנו דרך אגב ביש עתיד קיבלנו אז החלטה, אני יודע שגם בכחול לבן קיבלו, ייאמר, אבל אנחנו עוד הרבה קודם מקצצים את התוספות האלה מאיתנו, תורמים אותם.
טלי פלוסקוב: יש עוד הרבה חברי כנסת שעושים את זה.
אלעזר שטרן: מאה אחוז, נכון, טלי, יש עוד הרבה חברי כנסת.
אלעזר שטרן: דרך אגב, כל אחד בדרך שלו.
אלעזר שטרן: יש מי שעושה את זה, מודיע לחברים בכנסת, ויש מי שאומר: אני לא רוצה שהכסף ילך למה שהממשלה הזאת נותנת לכל הכספים הקואליציוניים, אז אני רוצה לבחור לאן אני - -
איתן גינזבורג: תורם.
אלעזר שטרן: - - תורם את זה.
אלעזר שטרן: ואנחנו תורמים, ושיבדקו אותנו מי רוצה לבדוק כמה אנחנו תורמים.
אלעזר שטרן: אני תורם יותר מאשר התוספת הזאת, ולא רק אני כמובן.
אלעזר שטרן: אני חושב שהדברים חלים כאן על עוד חברי כנסת, בטח אצלנו.
אלעזר שטרן: אדוני יושב-ראש הוועדה, אני חושב שנפלה לידינו הזדמנות, וההזדמנות הזאת אחת, זה להגיד: אוקיי, אנחנו מקבלים את החוק הזה, ובוא נקפיא את השכר שלנו, נוותר על התוספת של 2021 בגלל שהנסיבות באמת חריגות, בגלל האבטלה הקשה הזאת של המשק יוצא שהפער בינינו לבין האדם הפשוט העובד הולך לגדול הרבה יותר, והדעת לא סובלת את זה.
אלעזר שטרן: עצם התיקונים האלה שכל פעם אנחנו מתכנסים וכל פעם שר האוצר או חבר כנסת עושה סיבוב ואומר: הנה, אני מקצץ את שלי.
אלעזר שטרן: תעזבו אותנו מזה, יש לנו עבודה יותר רצינית לעשות חוץ מלהגיד כל פעם: הנה, תראו, כל העולם יראה, אנחנו מוותרים על השכר.
אלעזר שטרן: מה שצריך להיות בתוך זה עכשיו זאת הוצאה של חברי הכנסת מאיזושהי השפעה על השכר שלנו.
אלעזר שטרן: ואני מציע, אני אומר כבר עכשיו, אגיש את זה בתור הסתייגות לתוך החוק הזה, שינקו אותנו מהמחשבה, מחוסר הנעימות הזאת.
אלעזר שטרן: באמת, אתה מסתובב בעם, אתה עכשיו רואה את האבטלה הזאת, את האנשים שבאמת אין להם אוכל להביא הביתה.
אלעזר שטרן: אבל אני אומר שגם בזמנים יותר טובים אני לא חושב שאנחנו צריכים להיות חלק מהמנגנון שקובע את השכר שלנו.
אלעזר שטרן: ומשפט אחרון, עצם זה שכל פעם אתה או מקפיא את זה או מוותר על 1% כזה או מקפיא כמו עכשיו לשנה אחת זה אומר שיש בעיה במנגנון הזה.
איתן גינזבורג: רק הייתי מציע לאדוני, מכיוון שאני חושב שחלק תומכים בדברים שאתה אומר, אבל מדובר בשינוי משמעותי שאתה מציע, נראה לי נכון לדון בו בנפרד ולא במסגרת הסיטואציה הנוכחית, אבל זכותך להגיש הסתייגות.
אלעזר שטרן: אני רוצה להגיד לך, יש פה הצעת חוק של יאיר לפיד ועידן רול, ולפני זה היה של גרמן ושל מיקי לוי, אנחנו חתומים על הצעות החוק האלה, אפשר למצוא אותם.
אלעזר שטרן: אם אדוני יחליט שבאמת הוועדה הזאת, ואתה במקרה גם חבר קואליציה, שאתה רוצה לקדם את ההצעה הזאת, אני אומר לך שיש פה חוקים הרבה הרבה הרבה הרבה יותר מורכבים שעברו תוך שבוע, לא רק אלה שבג"ץ פסל בגלל שלקח להם זמן וביום אחד העבירו.
אלעזר שטרן: אני חושב שאנחנו הוועדה הזאת בזמן הזה, נכון שתקבל את ההחלטה גם אם היא יותר מורכבת, כבר התמודדנו פה עם דברים הרבה יותר מורכבים.
אלעזר שטרן: אני רוצה להגיד לך, ראש ממשלה חליפי, המצאנו פטנט כזה, זה עבר, אז בטח אפשר לעשות גם הצעת חוק כזאת.
משה ארבל: חבר הכנסת שטרן, רק הייתי מציע גילוי נאות לצופים בערוץ הכנסת על דבר הפנסיה של אדוני לפני שהגעת לכנסת.
אלעזר שטרן: אז אני מציע ורוצה להגיד פה, לי, לא לאדוני, יש פנסיה מהצבא, אני גאה בה.
משה ארבל: תקציבית.
אלעזר שטרן: תקציבית.
אלעזר שטרן: ב-30 שנה שההוא שיושב שם, הוא והמשפחה שלו לא יודע איפה היו, אשתי הייתה לבד בבית עם חמישה ילדים, ואני שכבתי במארבים והייתי בביירות - -
מיכאל מלכיאלי: הוא שירת את עם ישראל גם בישיבה.
אלעזר שטרן: - - והייתי בתוך לבנון כמו הרבה מאוד לוחמים בצה"ל.
מיכאל מלכיאלי: - - - לעם ישראל לא פחות ממך.
משה ארבל: וגם בצבא.
אלעזר שטרן: אני גאה בפנסיה - -
מיכאל מלכיאלי: עדיין לא - - -
אלעזר שטרן: - - התקציבית, וכל סוג שהוא שמדינת ישראל נותנת למי שבאמת משרת אותה, ולא עושה סיבוב על הכאילו משרת אותה בבית הזה, והוא דואג לעצמו או לקליקות שלו.
אלעזר שטרן: כן, אנשי הקבע במדינת ישראל ראויים לכל שקל שהמדינה השקיעה בהם, במיוחד שאנחנו יודעים איפה הייתה האלטרנטיבה, לאן היא הייתה הולכת.
אלעזר שטרן: אני גאה בזה, חבר הכנסת ארבל, ואני מודה לך שהעלית את הנקודה הזאת.
אלעזר שטרן: בדרך כלל זה התפקיד של סמוטריץ', אבל הוא לא פה היום.
איתן גינזבורג: חברים, בואו נחזור בבקשה לדיון, ולא בנושא של פנסיות תקציביות.
טלי פלוסקוב: אני רוצה התייחסות קצרה.
טלי פלוסקוב: אלעזר, אתה דיברת על כך - - -
טלי פלוסקוב: דקה, יש פה אישה אחת בוועדה.
איתן גינזבורג: אבל זה לא נותן זכות תעדוף.
טלי פלוסקוב: חבר הכנסת אלעזר שטרן, הכול טוב ויפה, אבל מי שמתעסק בפופוליזם זה אתה.
טלי פלוסקוב: בוא נגיד עכשיו שאנחנו מקבלים החלטה שאנחנו חברי כנסת, שהרבה מאיתנו - - -
עוזי דיין: טלי, בואו נחזור לנושא של הדיון.
חמד עמאר: בואו נחזור לדיון, חבר'ה, מה, אנחנו מקיימים דיון חשוב, כל אחד - - -
אלעזר שטרן: לא, טלי, אל תתחילי איתי ככה.
אלעזר שטרן: התיישבת שם בשביל לעשות את ההצגה הזאת.
אלעזר שטרן: אני ויתרתי לך על המקום.
איתן גינזבורג: חברת הכנסת פלוסקוב.
אלעזר שטרן: ויתרתי לך על המקום לשבת שם, אל תתחילי איתי, לא כדאי לך.
טלי פלוסקוב: סליחה, אדוני, כולנו רוצים – תודה לך על המקום.
איתן גינזבורג: חברת הכנסת פלוסקוב, נראה לי שההערה של חבר הכנסת שטרן נבעה רק מההערה של חבר הכנסת ארבל, לא נראה לי שנפתח את הדיון הזה עכשיו.
טלי פלוסקוב: זה ברור, לא על זה.
טלי פלוסקוב: אני על הנושא, אדוני היושב-ראש, אני רק רוצה להגיד לך, בוא נגיד שאנחנו עכשיו מקבלים החלטה, ואני לא חושבת שמישהו כאן יתנגד על כך שבגלל דיון על השכר שלנו לא צריך להיות בידיים שלנו, מקבלים החלטה.
אלעזר שטרן: עובדה שלא החלטנו את זה.
טלי פלוסקוב: הנה, עכשיו שמענו שוועדה ציבורית לא קמה, זה אומר ששוב הנושא בעצם יימשך.
טלי פלוסקוב: ופה אני מחזקת את אדוני, אותך כיושב-ראש, והשכר יעלה, אז על מה אתה מדבר?
משה ארבל: גם ועדת שרים לחקיקה לא קמה.
אלעזר שטרן: גם ועדת שרים לחקיקה לא קמה, אז מה?
אלעזר שטרן: אז לא מקבלים שום החלטות?
טלי פלוסקוב: אז אנחנו צריכים לעצור את זה.
איתן גינזבורג: חברים, בואו נמשיך.
אלעזר שטרן: אז מה זה פופוליזם?
אלעזר שטרן: יש דברים שיודעים להעביר.
טלי פלוסקוב: אנחנו עושים משהו.
טלי פלוסקוב: פשוט אנחנו פה - - -
אלעזר שטרן: אני מזכיר לך שכמה חוקים כן עברו גם בכנסת הזאת.
טלי פלוסקוב: כן, אבל אף אחד לא - - -
איתן גינזבורג: חברים, זאת הייתה הערה לסדר, חברת הכנסת פלוסקוב, ונמשיך הלאה.
איתן גינזבורג: חבר הכנסת דיין, בבקשה.
עוזי דיין: כמובן שכולנו נצביע בעד זה מטעמי דוגמה אישית.
עוזי דיין: כמה כסף ההצעה הזאת עושה?
איתן גינזבורג: כמה היא חוסכת?
איתן גינזבורג: אינני יודע.
שלמה קרעי: 8 מיליון שקל.
עוזי דיין: היום אנחנו מוותרים, אני ויתרתי ב-2020 כמו עוד חברי כנסת.
עוזי דיין: נדמה לי שזה 1,250 שקל בערך לחודש.
טלי פלוסקוב: 1,300 ומשהו, כן.
אלעזר שטרן: עוזי, ממילא היית משלם, אז זה הרבה פחות.
אלעזר שטרן: בגלל שמתוך מה שוויתרת 50% לפחות היו אצל האוצר ממילא.
עוזי דיין: בסדר, אז יותר גרוע.
אלעזר שטרן: נכון, אני רק אומר לך להפך, ברור.
טלי פלוסקוב: אבל השורה ויתור מופיעה, ושם רשום 1,300, נכון.
אלעזר שטרן: אתה ויתרת, נכון.
עוזי דיין: שתהיה רגוע, אני גם תורם כל חודש 25% מהשכר שלי והפנסיה, אני מקבל גם את זה.
עוזי דיין: אני חושב שצריך לתקן את כל הדברים האלה.
עוזי דיין: זה לא עניין לדיון כרגע, אבל שמתי הצעה לחלוקת הנטל בזמן הזה שמטפלת בכל הדברים, היא נותנת למדינה בין 12 ל-14 מיליארד שקל בשנה, זה התיקון שצריך לעשות.
עוזי דיין: שאר הדברים הם מאה אחוז מבחינת דוגמה אישית וכו', ולהוציא את זה מידינו, כל זה מקובל.
עוזי דיין: אבל בסוף צריך גם לראות כמה באמת אנחנו עוזרים.
עוזי דיין: חלק אומרים שזה לא הזמן הנכון לעשות את זה.
עוזי דיין: אם זה לא הזמן הנכון לעשות את זה אז מתי הזמן הנכון לעשות את זה?
עוזי דיין: וכאן זה באמת שבוי בידי איך נקרא לזה?
עוזי דיין: אימפוטנטיות פריטטית?
עוזי דיין: שלא מתכנסים ולא מחליטים על דברים שהם מאוד חשובים להחליט אותם, ותחת הכותרת מחליטים רק על חקיקות שקשורות לקורונה, זה מה שקורה.
איתן גינזבורג: וגם זה לא תמיד.
עוזי דיין: אני כמובן אצביע בעד.
עוזי דיין: אני מציע שלהצעות כאלה תמיד יהיה גם סוג של תג מחיר בשביל שישים אותנו בפרופורציה של מה שזה עושה בצד המעשי של החיים.
איתן גינזבורג: חמד עמאר, בבקשה.
חמד עמאר: אדוני היושב-ראש, קודם כול אני אומר לך שאנחנו כסיעה, ישראל ביתנו, נתמוך בהצעת החוק.
חמד עמאר: אני חושב שמדינת ישראל נמצאת במצב מאוד מאוד קשה, יותר ממיליון מובטלים, עשרות עסקים קטנים נסגרים בתקופה הזאת.
חמד עמאר: דיברת על כל התקופה הזאת, ואמרת כמה אפשרות יש בשביל להוריד את השכר, אני אומר לך שיש הרבה אפשרות אפילו בלי חקיקה.
חמד עמאר: אנחנו בסיעת ישראל ביתנו החלטנו כהחלטה, כל הסיעה הלכה ביחד, ויתרה על תוספת שכר.
חמד עמאר: בעצם יש 22 חברי כנסת שוויתרו.
עוזי דיין: אתה לא יכול לוותר עת השכר, אתה יכול לקבל אותו ולתרום אותו.
חמד עמאר: על התוספת.
חמד עמאר: לא, ויתרנו על התוספת.
טלי פלוסקוב: על תוספת אפשר לוותר.
איתן גינזבורג: על התוספת אפשר.
חמד עמאר: ויתרנו על תוספת השכר, ויכולנו לוותר על תוספת שכר.
עוזי דיין: אני לא מדבר על התוספת.
אלעזר שטרן: על התוספת אפשר.
טלי פלוסקוב: על התוספת.
חמד עמאר: ויתרנו על תוספת השכר כסיעה.
טלי פלוסקוב: על תוספת, עוזי, לא על השכר.
חמד עמאר: וההחלטה שלנו גם – על תוספת השר ויתרנו, על 1,250, זה מופיע אצלנו כסיעה.
שלמה קרעי: ככה בעקיפין תרמתם גם לישיבות.
חמד עמאר: ואני אומר לכם שגם ההחלטה שלנו לשנת 2021 היא לוותר על תוספת שכר כסיעה.
חמד עמאר: ואני חושב שככנסת, כחברי כנסת יכולנו לעשות את זה, גם לוותר בלי חוק.
חמד עמאר: אבל אם יש חוק, אנחנו נתמוך בחוק הזה ונקדם את החוק הזה.
חמד עמאר: ואני בתפיסה שאנחנו כחברי כנסת לא צריכים לשחק בנושא הזה כנושא פוליטי.
חמד עמאר: אני תומך בזה שתהיה החלטה, שיהיה חוק שיוציא אותנו מהמשחק הפוליטי, שלא כל יום חבר כנסת יתפוס טרמפ על זה שהוא מוותר על השכר שלו, לא מוותר על השכר שלו, סיעה שמביאה חוק, לא מביאה חוק.
חמד עמאר: צריך להיות משהו ברור כמו כל מי שעובד במקום אחר שהוא לא קובע את השכר שלו, הוא מקבל את השכר שמגיע לו.
חמד עמאר: אנחנו צריכים להגיע למצב הזה כאן בכנסת ישראל.
חמד עמאר: ואני חושב שלא צריך להכניס כל אחד מה הוא קיבל, מה הוא עשה לפני שנכנס לכנסת, ואיזה פנסיה יש לו, ואיזו הכנסה יש לו.
חמד עמאר: אסור לנו להכניס את הדיון הזה כאן בתוך ועדת הכנסת עכשיו בהצעת החוק הזאת.
חמד עמאר: ואני מקווה שנצליח לקדם את הצעת החוק הזאת כמה שיותר מהר, שבאמת לפחות נחיה את המצב שהציבור הישראלי חי אותו.
איתן גינזבורג: אדוני, אנחנו רק צריכים את הצעת החוק הזאת מכיוון שגם אם מוותרים על התוספת זה לא אומר שהיא לא קיימת.
איתן גינזבורג: זה שוויתרת עליה ובשנה הבאה נניח שלא תוותר עליה, זה אומר שבשנה הבאה תקבל את התוספת הגדולה.
איתן גינזבורג: ולכן הוויתור בחקיקה הוא ויתור חשוב, כי אם לא נבטל את התוספת היא תמשיך להצטבר לך גם לעתיד.
איתן גינזבורג: אבל תודה רבה על הדברים.
עוזי דיין: סליחה, שלמה, רק שנייה, שאלה.
עוזי דיין: החקיקה הזאת היא ל-2021, נכון?
עוזי דיין: אם היא עוברת מהר, מה הבעיה להחיל אותה על החודש האחרון של 2020?
עוזי דיין: שתיכנס לפעולה מייד ברגע שהחקיקה מתקבלת.
איתן גינזבורג: התוספת תמיד מתקיימת ב-1 בינואר.
עוזי דיין: אבל להגדיל את זה, להגיד: משהחקיקה מתקבלת, את השארית, שזה קצת, של 2020 להחיל בפנים, ואת 2021.
עוזי דיין: להחיל את זה עד דצמבר.
עוזי דיין: זה מה שאני שואל.
חיים אבידור: תקבלו החלטה, אפשר לעשות הכול.
חיים אבידור: לוותר על ה-1,250 - - -
עוזי דיין: סתם מטעמי דוגמה אישית.
עוזי דיין: זה יותר מסורבל, אבל מטעמי דוגמה אישית זה יותר בסדר.
ארבל אסטרחן: זה אפשרי, פשוט התוספת ב-2020 לא הייתה - - -
איתן גינזבורג: נשקול את זה.
שלמה קרעי: אדוני יושב-הראש, בעיני הצעת החוק הזאת ומה שאתה עושה כאן זה מחטף ציבורי שבא להציל יועצים משפטיים, גמלאים בפנסיות תקציביות, בכירים ותיקים במגזר הציבורי, בכירים במערכת הביטחון, ואתה זורה חול כאן בעיני הציבור ואומר: כולם נפתרים יחד איתנו בוועדת הכספים.
שלמה קרעי: אז זה שקר מוחלט.
שלמה קרעי: מה שבוועדת הכספים עובר, אם יעבור, זה שרים, שופטים, ואלה שצמודים לשכר שר.
שלמה קרעי: כל אלו שזרועם הארוכה היא ההסתדרות וניסנקורן, שזה הזרוע בהמשך, ואתה כאן כנראה דואג לאותם אלה, קרוב ל-1,000 נושאי משרה במגזר הציבורי, שזה אני לא יודע, קרוב לחצי מיליארד או יותר מזה, של משכורות שימשיכו.
שלמה קרעי: הנה, דיבר חבר הכנסת אלעזר שטרן על הפנסיה התקציבית שלו, שלמרות שהיא צמודה לשכר הממוצע במשק, צפויה לעלות ב-15% בינואר.
שלמה קרעי: זה נכון, היא צמודה.
שלמה קרעי: אז אולי לא אתם, יש גמלאים בפנסיות תקציביות - -
אלעזר שטרן: היום זה לא נכון.
שלמה קרעי: - - לפי נתוני הממונה על השכר - -
אלעזר שטרן: אותנו ניתקו מזה.